ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସ୍ପେନ ପ୍ରଧାନମନ୍ତ୍ରୀଙ୍କ ସହ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି  ସ୍ପେନ ରାଷ୍ଟ୍ରପତି  ମହାମହିମ ପେଡ୍ରୋ ସାନଚେଜ ପେରେଜ-କାଷ୍ଟେଜନଙ୍କ ସହ ମହାମାରୀ କୋଭିଡ-19କୁ ନେଇ ସୃଷ୍ଟି ହୋଇଥିବା ବୈଶ୍ୱିକ ଆହ୍ୱାନ ଉପରେ ଟେଲିଫୋନ ଯୋଗେ ଆଲୋଚନା କରିଥିଲେ ।
କୋଭିଡ-19ରେ ସ୍ପେନରେ ମୃତ୍ୟୁବରଣ କରିଥିବା ଲୋକମାନଙ୍କ ପାଇଁ ପ୍ରଧାନମନ୍ତ୍ରୀ ଗଭୀର ଶୋକ ବ୍ୟକ୍ତ କରିଥିଲେ । ଏହି ରୋଗରେ ଆକ୍ରାନ୍ତ ଜନସାଧାରଣଙ୍କ ଆଶୁ ଆରୋଗ୍ୟ କାମନା କରିଥିଲେ । ଏହି ରୋଗର ମୁକାବିଲା ପାଇଁ ସ୍ପେନର ପ୍ରତିଟି ସାହସିକ ପଦକ୍ଷେପକୁ ଭାରତ ସ୍ୱାଗତ ଜଣାଉଛି ଏବଂ ଭାରତ ତାର ପାରୁପର୍ଯ୍ୟନ୍ତ ସହଯୋଗ କରିବା ପାଇଁ ସର୍ବଦା ପ୍ରସ୍ତୁତ ରହିଛି ବୋଲି ଶ୍ରୀ ମୋଦୀ କହିଥିଲେ ।
ସଂପ୍ରତି ଉପୁଜିଥିବା ବୈଶ୍ୱିକ ସ୍ୱାସ୍ଥ୍ୟ ସଙ୍କଟର ମୁକାବିଲା କରିବା କ୍ଷେତ୍ରରେ ଆନ୍ତର୍ଜାତିକ ସହଯୋଗ ଅତ୍ୟନ୍ତ ଆବଶ୍ୟକ ବୋଲି ଦୁଇ ନେତା ଗରୁତ୍ୱ ଆରୋପ କରିଥିଲେ । କୋଭିଡ ପରବର୍ତ୍ତୀ ସମୟ ବୈଶ୍ୱିକରଣର ଏକ ନୂତନ ମାନବ କେନ୍ଦ୍ରିତ ଧାରଣା ସହିତ ଆରମ୍ଭ କରିବାର ଆବଶ୍ୟକତା ଉପରେ ଦୁଇ ନେତା ସହମତି ଜଣାଇଥିଲେ ।
ମହାମାରୀର ଏହି ସଙ୍କଟକୁ ପ୍ରତିହତ କରିବା ପାଇଁ ଘରେ ଆବଦ୍ଧ ହୋଇ ରହିଥିବା ଲୋକମାନଙ୍କୁ ଯୋଗ ଏବଂ ହର୍ବାଲ ଔଷଧର ବ୍ୟବହାର, ଶାରିରୀକ ଏବଂ ମାନସିକ ସୁସ୍ଥତାକୁ ସୁନିଶ୍ଚିତ କରିବା ନେଇ ଦୁଇ ନେତା ସହମତି ଜଣାଇଥିଲେ ।
ସଂପ୍ରତି କୋଭିଡ-19 ସ୍ଥିତିକୁ ନେଇ ଦୁଇ ଦେଶର ସଂପୃକ୍ତ ଦଳ ପରସ୍ପର ମଧ୍ୟରେ ନିରନ୍ତର ଭାବେ ଯୋଗସୂତ୍ର ରକ୍ଷା କରିବେ ଏବଂ ଆବଶ୍ୟକତା ଅନୁଯାୟୀ ପରସ୍ପରକୁ ସହଯୋଗ କରିବେ ବୋଲି ଦୁଇ ନେତା ସହମତି ଜଣାଇଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ନଭେମ୍ବର ୧୪ ତାରିଖରେ ତ୍ରିପୁରାର ୧.୪୭ଲକ୍ଷରୁ ଅଧିକ ହିତାଧିକାରୀଙ୍କ ପାଇଁ ପିଏମ୍ଏୱାଇ-ଜି ର ପ୍ରଥମ କିସ୍ତି ଟ୍ରାନ୍ସଫର କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭିଡିଓ କନଫରେନ୍ସିଂ ମାଧ୍ୟମରେ ୧୪ ନଭେମ୍ବର, ୨୦୨୧ ଅପରାହ୍ନ ଗୋଟାଏ ସମୟରେ ତ୍ରିପୁରାର ୧.୪୭ ଲକ୍ଷରୁ ଅଧିକ ହିତାଧିକାରୀଙ୍କୁ ପ୍ରଧାନ ମନ୍ତ୍ରୀ ଆବାସ ଯୋଜନା - ଗ୍ରାମୀଣ  ର ପ୍ରଥମ କିସ୍ତି ଟ୍ରାନ୍ସଫର କରିବେ । ଏହି ଅବସରରେ ହିତାଧିକାରୀଙ୍କ ବ୍ୟାଙ୍କ ଆକାଉଣ୍ଟରେ ୭୦୦ କୋଟିରୁ ଅଧିକ ଟଙ୍କା ସିଧାସଳଖ ଜମା କରାଯିବ ।
ପ୍ରଧାନମନ୍ତ୍ରୀଙ୍କ ହସ୍ତକ୍ଷେପ ପରେ ତ୍ରିପୁରାର ଅନନ୍ୟ ଜଳବାୟୁ ସ୍ଥିତିକୁ ଦୃଷ୍ଟିରେ ରଖି ରାଜ୍ୟ ପାଇଁ ‘କଚ୍ଚା' ଘରର ସଂଜ୍ଞା ବିଶେଷ ଭାବରେ ପରିବର୍ତ୍ତନ କରାଯାଇଛି, ଯାହାଫଳରେ ‘କଚ୍ଚା' ଘରେ ରହୁଥିବା ବହୁ ସଂଖ୍ୟକ ହିତାଧିକାରୀଙ୍କୁ ‘ପକ୍କା’ ଘର ନିର୍ମାଣ ପାଇଁ ସହାୟତା ପାଇବାକୁ ସକ୍ଷମ କରିଛି ।
ଏହି କାର୍ଯ୍ୟକ୍ରମରେ କେନ୍ଦ୍ର ଗ୍ରାମ୍ୟ ଉନ୍ନୟନ ମନ୍ତ୍ରୀ ଏବଂ ତ୍ରିପୁରାର ମୁଖ୍ୟମନ୍ତ୍ରୀ ମଧ୍ୟ ଉପସ୍ଥିତ ରହିବେ ।
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଦେଶରେ ସକ୍ରିୟ ସଂକ୍ରମିତ ମାମଲା ହ୍ରାସ ଧାରା ଅବ୍ୟାହତ
• ମୋଟ ପଜିଟିଭ୍ ମାମଲାର ମାତ୍ର 12.10% ସକ୍ରିୟ ମାମଲା
• କ୍ରମାଗତ ଚତୁର୍ଥ ଦିନରେ ମଧ୍ୟ ସକ୍ରିୟ ମାମଲା 9 ଲକ୍ଷରୁ ତଳେ
ଭାରତରେ ସକ୍ରିୟ କରୋନା ରୋଗୀଙ୍କ ସଂଖ୍ୟାରେ ନିମ୍ନମୁଖୀ ଧାରା ଜାରି ରହିଛି । ସକ୍ରିୟ ମାମଲା 9 ଲକ୍ଷରୁ ତଳକୁ ଖସିବା ପରେ କ୍ରମାଗତ ଚତୁର୍ଥ ଦିନ ପାଇଁ ଏହା ଅବ୍ୟାହତ ରହିଛି।
ଏବେ ଦେଶର ମୋଟ ପଜିଟିଭ୍ ମାମଲାର 12.10% ସକ୍ରିୟ ମାମଲା ରହିଛି, ଯାହାକି 8,61,853 ।
ଭାରତରେ କରୋନାରୁ ଆରୋଗ୍ୟଙ୍କ ସଂଖ୍ୟା ମଧ୍ୟ ବୃଦ୍ଧି ପାଇବାରେ ଲାଗିଛି । ମୋଟ ସୁସ୍ଥଙ୍କ ସଂଖ୍ୟା ଏବେ ପାଖାପାଖି 61.5 ଲକ୍ଷ  ରହିଛି । ପଜିଟିଭ୍ ସଂଖ୍ୟା ଏବଂ ସକ୍ରିୟ ମାମଲା ମଧ୍ୟରେ ପାର୍ଥକ୍ୟ 52,87,682 ରହିଛି ।
ଗତ 24 ଘଣ୍ଟା ମଧ୍ୟରେ ଦେଶରେ 71,559 ଜଣ ସୁସ୍ଥ ହୋଇଥିବା ବେଳେ ନୂଆ ପଜିଟିଭ୍ ମାମଲା ରହିଛି 66,732 । ଜାତୀୟ ଆରୋଗ୍ୟ ହାର 86.36%କୁ ବୃଦ୍ଧି ପାଇଛି ।
ନୂଆ ସୁସ୍ଥଙ୍କ ମଧ୍ୟରୁ 77% ଆସିଛି 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ । ମହାରାଷ୍ଟ୍ର ଏବଂ କର୍ଣ୍ଣାଟକରେ ଦିନକରେ 10 ହଜାରରୁ ଅଧିକ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ 66,732ଟି ନୂଆ ପଜିଟିଭ୍ ମାମଲା ସାମନାକୁ ଆସିଛି । ତନ୍ମଧ୍ୟରୁ 81% 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛି । ମହାରାଷ୍ଟ୍ରରେ ଏବେ ମଧ୍ୟ ଦିନକରେ ଅଧିକ ପଜିଟିଭ୍ ଅର୍ଥାତ 10 ହଜାର ମାମଲା ସାମ୍ନାକୁ ଆସିଥିବା ବେଳେ କର୍ଣ୍ଣାଟକ ଓ କେରଳରୁ 9 ହଜାର ଲେଖାଏଁ ମାମଲା ଚିହ୍ନଟ କରାଯାଇଛି ।
ଗତ 24 ଘଣ୍ଟା ମଧ୍ୟରେ 816 ଜଣଙ୍କ ମୃତ୍ୟୁ ହୋଇଛି । ଏଥିରୁ 85% 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛି ।
37%ରୁ ଅଧିକ  ମୃତ୍ୟୁ ମାମଲା କେବଳ ମହାରାଷ୍ଟ୍ରରୁ ଆସିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ୟେଶୋରେଶ୍ୱରୀ କାଳୀ ଶକ୍ତିପୀଠରେ ପୂଜାର୍ଚ୍ଚନା କଲେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଶ୍ରୀ ନରେନ୍ଦ୍ର ମୋଦୀ ବାଂଲାଦେଶର ସାତଖିରାସ୍ଥିତ ୟେଶୋରେଶ୍ୱାରୀ କାଳୀ ଶକ୍ତିପୀଠଠାରେ ପୂଜାର୍ଚ୍ଚନା କରିଛନ୍ତି । ବାଂଲାଦେଶ ଗସ୍ତର ଦ୍ୱିତୀୟ ଦିନରେ ପ୍ରଧାନମନ୍ତ୍ରୀ ଶ୍ରୀ ମୋଦୀ ଆଜି ସକାଳେ ୟେଶୋରେଶ୍ୱରୀ ଶକ୍ତିପୀଠ ଯାଇ ସେଠାରେ ପୂଜାର୍ଚ୍ଚନା କରିଥିଲେ । ପୌରାଣିକ ପରମ୍ପରା ଅନୁସାରେ ଏହ ସାତଖିରା ହେଉଛି ୫୧ ଶକ୍ତିପୀଠମାନଙ୍କ ମଧ୍ୟରୁ ଅନ୍ୟତମ । ଏହି ଅବସରରେ ପ୍ରଧାନମନ୍ତ୍ରୀ ହସ୍ତନିର୍ମିତ ସୁନାଛାଉଟିକରା ଏକ ରୁପା ମୁକୁଟ ଦେବୀ କାଳୀଙ୍କ ଠାରେ ଅର୍ପଣ କରିଥିଲେ । ସ୍ଥାନୀୟ ଜଣେ କଳାକାର ଦୀର୍ଘ ତିନି ସପ୍ତାହ ଧରି ଶ୍ରମସ୍ୱୀକାର କରି ଏହି ମୁକୁଟକୁ ନିର୍ମାଣ କରିଥିଲେ ।
ବନ୍ଧୁତାର ହସ୍ତ ପ୍ରସାରଣ କରି ପ୍ରଧାନମନ୍ତ୍ରୀ ସ୍ଥାନୀୟ ଗୋଷ୍ଠୀଙ୍କ ମନ୍ଦିରକୁ ଲାଗି ଏ ହଲ୍ ତଥା ବାତ୍ୟା ଆଶ୍ରୟସ୍ଥଳୀ ନିର୍ମାଣ ନିମନ୍ତେ ସକଳ ପ୍ରକାର ସାହାଯ୍ୟ ଦେବାକୁ ଘୋଷଣା କରିଥିଲେ । ବାର୍ଷିକ କାଳୀପୂଜା ତଥା ମନ୍ଦିରରେ ଅନୁଷ୍ଠିତ ସାମ୍ବତ୍ସରିକ ମେଳା ଅବସରରେ ଶ୍ରଦ୍ଧାଳୁମାନ ନିମନ୍ତେ ଏହି ହଲ୍ ବିଶେଷ ଭାବେ ସହାୟକ ହୋଇପାରିବ । ଏହା ବ୍ୟତୀତ ବର୍ଷା ବିତ୍ପାତ ବେଳେ ସୀମାନ୍ତର ଯେକୌଣସି ସମ୍ପ୍ରଦାୟର ଲୋକେ ଏଠାରେ ଆଶ୍ରୟ ଗ୍ରହଣ କରିପାରିବେ ।
ଇଲେକ୍ଟ୍ରୋନିକ୍ସ ଓ ସୂଚନା ପ୍ରଯୁକ୍ତି ମନ୍ତ୍ରଣାଳୟ
ପରିଚୟର ପ୍ରମାଣ ଭାବରେ ସ୍ୱୀକାର କରିବା ପୂର୍ବରୁ ଆଧାର ଯାଞ୍ଚ କରନ୍ତୁ : ୟୁଆଇଡିଏଆଇ
ସଠିକ୍ ଚିହ୍ନଟ ପାଇଁ ଏବଂ ଯେକୌଣସି ସମ୍ଭାବ୍ୟ ଅପବ୍ୟବହାରକୁ ରୋକିବା ପାଇଁ ଆଧାର ଯାଞ୍ଚ କରନ୍ତୁ
ଜଣେ ବ୍ୟକ୍ତିର ପରିଚୟକୁ ଶାରୀରିକ ଭାବେ କିମ୍ବା ଇଲେକ୍ଟ୍ରୋନିକ୍ ରୂପରେ ପ୍ରମାଣିତ କରିବା ପାଇଁ ଆଧାର ସ୍ୱୀକାର କରିବା ପୂର୍ବରୁ, ସଂସ୍ଥାଗୁଡ଼ିକୁ ସେମାନଙ୍କ ଆଧାର ଯାଞ୍ଚ କରିବା ଉଚିତ୍।
ଭାରତର ଏକକ ପରିଚୟ ପ୍ରାଧିକରଣ  କହିଛି ଯେ, ଆଧାରଧାରକଙ୍କ ସହମତି ପରେ ଜଣେ ବ୍ୟକ୍ତିଙ୍କ ଦ୍ୱାରା ଉପସ୍ଥାପିତ ଆଧାର ନମ୍ବରର ଯାଞ୍ଚ, ଆଧାରର ଯେକୌଣସି ପ୍ରକାରର ରୂପ ର ଯାଞ୍ଚ ସତ୍ୟତା ପ୍ରମାଣିତ କରିବା ନିମନ୍ତେ ଉପଯୁକ୍ତ ପଦକ୍ଷେପ ଅଟେ ।
ଏହା ଅସାଧୁ ଏବଂ ସମାଜ ବିରୋଧୀ ତତ୍ତ୍ୱମାନଙ୍କ ଦ୍ବାରା ଆଧାରର ଯେକୌଣସି ସମ୍ଭାବ୍ୟ ଅପବ୍ୟବହାର ରୋକିବାରେ ସହାୟକ ହେବ । ଏହାର ବ୍ୟବହାର ସ୍ୱଚ୍ଛତାକୁ ମଧ୍ୟ ପ୍ରୋତ୍ସାହିତ କରିବ । ୟୁଆଇଡିଏଆଇର ପକ୍ଷରୁ ଗୁରୁତ୍ବାରୋପ କରି କୁହାଯାଇଛି ଯେ କୌଣସି ୧୨ ଅଙ୍କ ବିଶିଷ୍ଟ ସଂଖ୍ୟା ଆଧାର ନୁହେଁ । ଆଧାର ତଥ୍ୟ ଗୁଡିକର ଅଫଲାଇନ୍ ଯାଞ୍ଚ ଦ୍ୱାରା ଟ୍ୟାମ୍ପରିଂକୁ ଚିହ୍ନଟ କରାଯାଇପାରିବ । ଟ୍ୟାମ୍ପରିଂ ଏକ ଦଣ୍ଡନୀୟ ଅପରାଧ ଏବଂ ଆଧାର ଅଧିନିୟମର ଧାରା ୩୫ ଅନୁଯାୟୀ ଏଥିପାଇଁ ଦଣ୍ଡବିଧାନ ବ୍ୟବସ୍ଥା ରହିଛି ।
ବ୍ୟବହାର ପୂର୍ବରୁ ଆଧାର ଯାଞ୍ଚର ଆବଶ୍ୟକତା ଉପରେ ଗୁରୁତ୍ୱ ଦେବା ଉପରେ ୟୁଆଇଡିଏଆଇ ରାଜ୍ୟ ସରକାର ମାନଙ୍କୁ ଅନୁରୋଧ କରିଛନ୍ତି ଏବଂ ଆବଶ୍ୟକ ନିର୍ଦ୍ଦେଶ ଦେବାକୁ ରାଜ୍ୟ ମାନଙ୍କୁ ଅନୁରୋଧ କରିଛନ୍ତି । ଯେତେବେଳେ ବି ଆଧାର ପରିଚୟପତ୍ର ପ୍ରମାଣ ଭାବରେ ଦାଖଲ ହେବ - ଲୋକମାନଙ୍କର ପ୍ରାମାଣୀକରଣ/ଯାଞ୍ଚ ସମ୍ପୃକ୍ତ ସଂସ୍ଥା ଦ୍ୱାରା କରାଯିବା ପରେ ଏକକ ପରିଚୟ ତଥ୍ୟ ଭାବରେ ଆଧାରକୁ ବ୍ୟବହାର କରାଯିବ ।
ପ୍ରାମାଣୀକରଣ/ଯାଞ୍ଚ ନିମନ୍ତେ ସ୍ୱୀକୃତିପ୍ରାପ୍ତ ଏବଂ ଅନ୍ୟାନ୍ୟ ସଂସ୍ଥାଗୁଡିକ ଗୁରୁତ୍ୱ ଦେବା ଏବଂ ଏ ଦିଗରେ ଅନୁସରଣ କରାଯିବାକୁ ଥିବା ପ୍ରୋଟୋକଲ୍ ପାଳନ କରିବା ପାଇଁ ୟୁଆଇଏଡିଆଇ ପକ୍ଷରୁ ସର୍କୁଲାର୍ ଜାରି କରାଯାଇଛି ।
ଯେକୌଣସି ଆଧାରକୁ ଏମ୍-ଆଧାର ଆପ୍, କିମ୍ବା ଆଧାର କ୍ୟୁଆର୍ କୋଡ୍ ସ୍କାନର୍ ବ୍ୟବହାର କରି ଆଧରର ସମସ୍ତ ପ୍ରକାର  ରେ ଉପଲବ୍ଧ କ୍ୟୁଆର୍ କୋର୍ଡକୁ ବ୍ୟବହାର କରି ଯାଞ୍ଚ କରାଯାଇପାରିବ । ଉଭୟ ଆଣ୍ଡ୍ରୋଏଡ୍ ଏବଂ ଆଇଓଏସ୍ ଆଧାରିତ ମୋବାଇଲ୍ ଫୋନ୍ ତଥା ୱିଣ୍ଡୋ ଆଧାରିତ ଆପ୍ ଗୁଡ଼ିକ ପାଇଁ କ୍ୟୁଆର୍ କୋଡ୍ ସ୍କାନର୍ ସ୍ୱତନ୍ତ୍ର ଭାବରେ ଉପଲବ୍ଧ ।
ଲୋକମାନେ କାଗଜ କିମ୍ବା ଇଲେକ୍ଟ୍ରୋନିକ୍ ରୂପରେ ନିଜର ପରିଚୟପତ୍ର ଉପସ୍ଥାପନ କରି ନିଜର ପରିଚୟ ପ୍ରମାଣ କରିବା ପାଇଁ ସ୍ୱେଚ୍ଛାକୃତ ଭାବରେ ଆଧାର ନମ୍ବର ବ୍ୟବହାର କରି ପାରିବେ । ପୂର୍ବରୁ ଲୋକମାନଙ୍କ ପାଇଁ କ’ଣ କରିବା ଉଚିତ ଓ ଅନୁଚିତ, ସେ ସମ୍ପର୍କରେ ୟୁଆଇଡିଏଆଇ ପକ୍ଷରୁ ତଥ୍ୟ ଜାରି କରାଯାଇସାରିଛି । ଲୋକମାନେ ସେମାନଙ୍କର ଆଧାରକୁ ଆତ୍ମବିଶ୍ୱାସର ସହିତ ବ୍ୟବହାର କରିପାରିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାତୀୟ ସ୍ୱାର୍ଥ ପ୍ରସଙ୍ଗ ଉପରେ କମ୍ ବୟସର ଛାତ୍ରଙ୍କ ମତାମତରେ ପ୍ରଭାବିତ ହୋଇ ଡେରାଡୁନ୍ର ଛାତ୍ର ଅନୁରାଗ ରାମୋଲାଙ୍କୁ ପତ୍ର ଲେଖିଲେ ପ୍ରଧାନମନ୍ତ୍ରୀ
“ଆଗାମୀ ବର୍ଷରେ ଏକ ଶକ୍ତିଶାଳୀ ତଥା ସମୃଦ୍ଧ ଭାରତ ଗଠନରେ ଆମର ଯୁବ ପୀଢିର ଅବଦାନ ଗୁରୁତ୍ୱପୂର୍ଣ୍ଣ ହେବ ବୋଲି ସେ କହିଛନ୍ତି ।”
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ସେମାନଙ୍କ ସହ ପର୍ଯ୍ୟାୟକ୍ରମେ ଆଲୋଚନା କରି ଦେଶର ଯୁବ ପୀଢି ବିଶେଷକରି ଛାତ୍ରମାନଙ୍କ ମନୋବଳ ବୃଦ୍ଧି କରିବାରେ ଲାଗିଛନ୍ତି । ସେ ‘ମନ୍ କି ବାତ୍', "ପରୀକ୍ଷା ପେ ଚର୍ଚ୍ଚା' ହେଉ କିମ୍ବା ବ୍ୟକ୍ତିଗତ ଆଲୋଚନା ହେଉ, ପ୍ରଧାନମନ୍ତ୍ରୀ ମୋଦୀ ବିଭିନ୍ନ ମାଧ୍ୟମ ଜରିଆରେ ସେମାନଙ୍କ ଚିନ୍ତାଧାରା ଏବଂ କୌତୁହଳକୁ ହୃଦୟଙ୍ଗମ କରି ଯୁବକମାନଙ୍କୁ ଉତ୍ସାହିତ କରିଆସୁଛନ୍ତି । ଏହାର ଏକ ଅଂଶ ଭାବରେ ପ୍ରଧାନମନ୍ତ୍ରୀ ତାଙ୍କ ଚିଠିର ଉତ୍ତର ଦେଇ ଡେରାଡୁନର ଏକାଦଶ ଶ୍ରେଣୀର ଛାତ୍ର ଅନୁରାଗ ରାମୋଲାଙ୍କ କଳା ଏବଂ ଚିନ୍ତାଧାରାକୁ ପ୍ରଶଂସା କରିଛନ୍ତି ।
ଅନୁରାଗଙ୍କ ଚିନ୍ତାଧାରାରେ ପ୍ରଭାବିତ ହୋଇ ପ୍ରଧାନମନ୍ତ୍ରୀ ତାଙ୍କ ଚିଠିରେ ଲେଖିଛନ୍ତି, ତୁମର ଆଦର୍ଶ ପରିପକ୍ୱତା ତୁମର ଚିଠିରେ ପ୍ରତିଫଳିତ ହୋଇଛି ଏବଂ ‘ଭାରତର ସ୍ୱାଧୀନତାର ଅମୃତ ମହୋତ୍ସବ' ଚିତ୍ର ପାଇଁ ମନୋନୀତ ଥିମ୍କୁ ନେଇ ମୁଁ ଖୁସି ଯେ ତୁମେ ଯୁବାବସ୍ଥାରୁ ଜାତୀୟ ସ୍ୱାର୍ଥ ସହ ଜଡିତ ପ୍ରସଙ୍ଗଗୁଡିକୁ ବୁଝି ପାରିଛ ଏବଂ ଜଣେ ଦାୟିତ୍ୱବାନ ନାଗରିକ ଭାବରେ ଦେଶର ବିକାଶରେ ତୁମର ଭୂମିକା ବିଷୟରେ ଅବଗତ ଅଛ ।
ଆତ୍ମର୍ନିଭରଶୀଳ ଭାରତ ଗଠନରେ ସମସ୍ତ ଦେଶବାସୀଙ୍କ ଅବଦାନକୁ ପ୍ରଶଂସା କରିବାବେଳେ ପ୍ରଧାନମନ୍ତ୍ରୀ ଆହୁରି ଲେଖିଛନ୍ତି: ଦେଶ ସ୍ୱାଧୀନତାର ଏହି ଅମୃତ କାଳରେ ସାମୂହିକ ଶକ୍ତିର ଶକ୍ତି ଏବଂ ‘ସବକା ପ୍ରୟାଶ’ର ମନ୍ତ୍ର ସହିତ ଆଗକୁ ବଢୁଛି । ଆଗାମୀ ବର୍ଷରେ ଏକ ଶକ୍ତିଶାଳୀ ତଥା ସମୃଦ୍ଧ ଭାରତ ଗଠନରେ ଆମର ଯୁବ ପୀଢିର ଅବଦାନ ଗୁରୁତ୍ୱପୂର୍ଣ୍ଣ ହେବ ।
ଅନୁରାଗଙ୍କ ଏକ ସଫଳ ଭବିଷ୍ୟତ ପାଇଁ କାମନା କରିବା ସହିତ ପ୍ରଧାନମନ୍ତ୍ରୀ ମୋଦୀ ଆତ୍ମବିଶ୍ୱାସ ପ୍ରକଟ କରିଛନ୍ତି ଯେ ସେ ସୃଜନଶୀଳତାର ସହିତ ଜୀବନରେ ଆଗକୁ ବଢିବେ ।
ଅନୁରାଗଙ୍କୁ ପ୍ରେରଣା ଦେବା ପାଇଁ ଏହି ପେଣ୍ଟିଂ ନରେନ୍ଦ୍ର ମୋଦୀ ଆପ୍ ଏବଂ narendramodi.in ୱେବସାଇଟରେ ମଧ୍ୟ ଅପଲୋଡ୍ ହୋଇଛି ।
ମନେରଖିବା ଉଚିତ ଯେ ଅନୁରାଗ ପୂର୍ବରୁ ପ୍ରଧାନମନ୍ତ୍ରୀଙ୍କୁ ଏକ ଚିଠି ଲେଖିଥିଲେ ଏବଂ ତାଙ୍କୁ ଜାତୀୟ ସ୍ୱାର୍ଥ ସହ ଜଡିତ ବିଷୟ ଉପରେ ତାଙ୍କ ମତାମତ ଦେଇଥିଲେ । ଅନୁରାଗ ତାଙ୍କ ଚିଠିରେ ଲେଖିଥିଲେ ଯେ ପ୍ରତିକୂଳ ପରିସ୍ଥିତିରେ ମଧ୍ୟ ଧୈର୍ଯ୍ୟ ନହରାଇବାକୁ, କଠିନ ପରିଶ୍ରମ ଏବଂ ଅନ୍ତରିକତା ସହିତ ନିଜ ଲକ୍ଷ୍ୟକୁ ନେଇ ଆଗକୁ ବଢିବାକୁ ଏବଂ ସମସ୍ତଙ୍କୁ ସାଙ୍ଗରେ ନେବାକୁ ସେ ପ୍ରଧାନମନ୍ତ୍ରୀଙ୍କଠାରୁ ପ୍ରେରଣା ପାଇଛନ୍ତି ।
ଟିପ୍ପଣୀ: ଅନୁରାଗ ରାମୋଲାଙ୍କୁ କଳା ଏବଂ ସଂସ୍କୃତି ପାଇଁ ୨୦୨୧ ପ୍ରଧାନମନ୍ତ୍ରୀଙ୍କ ଜାତୀୟ ଶିଶୁ ପୁରସ୍କାର ପ୍ରଦାନ କରାଯାଇଛି ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅସହଯୋଗ ଠାରୁ ସୁଯୋଗ ପର୍ଯ୍ୟନ୍ତ : ଏକ ବିକାଶିତ ଭାରତ ଆଡକୁ ଅଗ୍ରସର ହେବା
ଅନ୍ତ୍ୟୋଦୟ ନୀତି ଅନୁଯାୟୀ, ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସର୍ବଦା ଗରିବଙ୍କ ସେବା ଏବଂ ସମାଜର ବଞ୍ଚିତ ବର୍ଗର ଲୋକଙ୍କୁ ସଶକ୍ତ କରିବାର ପ୍ରବଳ ସମର୍ଥକ ରହି ଆସିଛନ୍ତି । ପ୍ରଧାନମନ୍ତ୍ରୀ ମୋଦୀଙ୍କ ସାମାଜିକ ଏକୀକରଣ ଏବଂ ବିକାଶର ପ୍ରଗତିଶୀଳ ଦୃଷ୍ଟିକୋଣ ହେଉଛି ଗତ ନଅ ବର୍ଷ ମଧ୍ୟରେ ସରକାରଙ୍କ ଦ୍ୱାରା ଆରମ୍ଭ ହୋଇଥିବା ଗୁରୁତ୍ୱପୂର୍ଣ୍ଣ ନୀତି ଏବଂ କାର୍ଯ୍ୟକ୍ରମଗୁଡିକର ଏକ ପ୍ରମୁଖ ମାଧ୍ୟମ ।
ପ୍ରଧାନମନ୍ତ୍ରୀଙ୍କ ୱେବସାଇଟରେ ପ୍ରବନ୍ଧର ଲିଙ୍କକୁ ପିଏମଓ ଟୁଇଟ୍ କରିଛି
“ବଞ୍ଚିତ ବର୍ଗକୁ ସମାନ ସୁଯୋଗ ପ୍ରଦାନ କରି ଏକ ସାମାଜିକ ଅନ୍ତର୍ଭୂକ୍ତି ରାଷ୍ଟ୍ର ଗଠନ କରିବା ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସିଆ କପ୍ ୨୦୨୨ରେ ପାକିସ୍ତାନ ବିପକ୍ଷରେ ବିଜୟ ପାଇଁ ଭାରତୀୟ କ୍ରିକେଟ୍ ଦଳକୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏସିଆ କପ୍ ୨୦୨୨ରେ ପାକିସ୍ତାନ ବିପକ୍ଷରେ ବିଜୟ ପାଇଁ ଭାରତୀୟ କ୍ରିକେଟ୍ ଦଳକୁ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଟିମ୍ ଇଣ୍ଡିଆ ଆଜିର ଏସିଆ କପ୍ ୨୦୨୨ ମ୍ୟାଚ୍ରେ ଏକ ଚମତ୍କାର ଅଲରାଉଣ୍ଡ୍ ପ୍ରଦର୍ଶନ କରିଛି । ଦଳ ଚମତ୍କାର ଦକ୍ଷତା ଏବଂ କୌଶଳ ପ୍ରଦର୍ଶନ କରିଛି । ବିଜୟ ପାଇଁ ସେମାନଙ୍କୁ ଅଭିନନ୍ଦନ ।”
HS
(
କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ
ଭାରତ ତଥା ଆନ୍ତର୍ଜାତୀୟ ସ୍ତରରେ ସର୍ବୋଚ୍ଚ ଗୁଣବତ୍ତା ଶ୍ରୀ ଅନ୍ନ ଉତ୍ପାଦକୁ ଉତ୍ସାହିତ କରିବା ଦିଗରେ ଗୁରୁତ୍ୱପୂର୍ଣ୍ଣ ପଦକ୍ଷେପକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତ ତଥା ଆନ୍ତର୍ଜାତୀୟ ସ୍ତରରେ ସର୍ବୋଚ୍ଚ ଗୁଣବତ୍ତା ଶ୍ରୀ ଅନ୍ନ ଉତ୍ପାଦକୁ ଉତ୍ସାହିତ କରିବା ଦିଗରେ ଗୁରୁତ୍ୱପୂର୍ଣ୍ଣ ପଦକ୍ଷେପକୁ ସ୍ୱୀକାର କରିଛନ୍ତି ।
ଶ୍ରୀ ମୋଦୀ କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଡକ୍ଟର ମନସୁଖ ମାଣ୍ଡଭିୟଙ୍କ ଟୁଇଟର ଜବାବ ଦେଇଛନ୍ତି ଯେଉଁଥିରେ ମନ୍ତ୍ରୀ ସୂଚନା ଦେଇଛନ୍ତି ଯେ ଘରୋଇ ଏବଂ ବିଶ୍ୱ ବଜାରରେ ଉତ୍ତମ ଗୁଣାତ୍ମକ ମିଲେଟର ଉପଲବ୍ଧତାକୁ ସୁନିଶ୍ଚିତ କରିବା ପାଇଁ ଏଫ୍ଏସଏସଏଆଇ ଭାରତ ୧୫ ପ୍ରକାରର ମିଲେଟ ପାଇଁ ୮ଟି ଗୁଣାତ୍ମକ ମାନଦଣ୍ଡ ସ୍ଥିର କରିଛି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଭାରତ ତଥା ଆନ୍ତର୍ଜାତୀୟ ସ୍ତରରେ ଶ୍ରେଷ୍ଠ ଗୁଣବତ୍ତା ଶ୍ରୀ ଅନ୍ନ ଉତ୍ପାଦକୁ ଉତ୍ସାହିତ କରିବା ଦିଗରେ ଗୁରୁତ୍ୱପୂର୍ଣ୍ଣ ପଦକ୍ଷେପ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତ୍ରିପୁରାର ମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିବାରୁ ଡକ୍ଟର ମାନିକ ଶାହାଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତ୍ରିପୁରାର ମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିବାରୁ ଡକ୍ଟର ମାନିକ ଶାହାଙ୍କୁ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ତ୍ରିପୁରାର ମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିବାରୁ ଡକ୍ଟର ମାନିକ ଶାହାଙ୍କୁ ଅଭିନନ୍ଦନ । ଫଳପ୍ରଦ କାର୍ଯ୍ୟକାଳ ପାଇଁ ତାଙ୍କୁ ହାର୍ଦ୍ଦିକ ଶୁଭେଚ୍ଛା । ମୁଁ ନିଶ୍ଚିତ ଯେ ୨୦୧୮ ରୁ ଆରମ୍ଭ ହୋଇଥିବା ତ୍ରିପୁରାର ବିକାଶ ଯାତ୍ରାରେ ସେ ଅଧିକ ଉତ୍ସାହ ଭରିବେ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଇଦ୍-ଉଲ୍-ଅଧା ଅବସରରେ ଲୋକଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଇଦ୍-ଉଲ୍-ଅଧା ଅବସରରେ ଲୋକଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଇଦ୍ ମୁବାରକ! ଇଦ୍-ଉଲ୍-ଅଧାକୁ ଶୁଭେଚ୍ଛା । ଏହି ପର୍ବ ଆମକୁ ସାମୁହିକ କଲ୍ୟାଣ ତଥା ମାନବିକତାର ମଙ୍ଗଳ ପାଇଁ ସମୃଦ୍ଧତାର ଆବେଗକୁ ଆଗକୁ ବଢାଇବା ପାଇଁ ପ୍ରେରଣା ଯୋଗାଇବ ।”
HS
(
ସଂସ୍କୃତି ମନ୍ତ୍ରଣାଳୟ
ଭାରତୀୟ ଭୁବୈଜ୍ଞାନିକ ସର୍ବେକ୍ଷଣ କାର୍ଯ୍ୟାଳୟ ପକ୍ଷରୁ ସ୍ୱଚ୍ଛତା ହିଁ ସେବା କାର୍ଯ୍ୟକ୍ରମ
ମହାତ୍ମା ଗାନ୍ଧୀଙ୍କ ୧୫୪ତମ ଜନ୍ମ ଜୟନ୍ତୀ ଉପଲକ୍ଷେ ସ୍ବଚ୍ଛତା ହିଁ ସେବା କାର୍ଯ୍ୟକ୍ରମ ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ତରଫରୁ ପ୍ରାରମ୍ଭ କରାଯାଇଛି। ଏଥି ସକାଶେ କେନ୍ଦ୍ର ଗୃହ ଓ ନଗର ଉନ୍ନୟନ ମନ୍ତ୍ରାଳୟ ଏକ ସବିଶେଷ କାର୍ଯ୍ୟଧାରା ଜାରି କରିଛନ୍ତି। କେନ୍ଦ୍ର ଖଣି ମନ୍ତ୍ରାଳୟ ଅଧିନସ୍ଥ ଭାରତୀୟ ଭୁବୈଜ୍ଞାନିକ ସର୍ବେକ୍ଷଣ ସ୍ୱଚ୍ଛତା ହିଁ ସେବା କାର୍ଯ୍ୟକ୍ରମ ନିମନ୍ତେ ସମ୍ପୂର୍ଣ୍ଣ ଭାରତ ବର୍ଷରେ ୩୦ଗୋଟି ସ୍ଥାନ ନିରୂପଣ କରିଛନ୍ତି।
ଭାରତୀୟ ଭୁବୈଜ୍ଞାନିକ ସର୍ବେକ୍ଷଣ, ରାଜ୍ୟ କାର୍ଯ୍ୟାଳୟ ଓଡିଶା ଏବଂ ଭାରତୀୟ ପ୍ରତ୍ନତାତ୍ତ୍ୱିକ ସର୍ବେକ୍ଷଣ, ଭୁବନେଶ୍ଵର ମଣ୍ଡଳ ମିଳିତ ଭାବେ ଐତିହାସିକ ଖଣ୍ଡଗିରି ପାହାଡ ଅଞ୍ଚଳ ରେ ୦୧ ଅକ୍ଟୋବର ୨୦୨୩ ପୂର୍ବାହ୍ନ ୧୦.୦୦ ଘଟିକା ରୁ ୧୧.୦୦ ଘଟିକା ପର୍ଯ୍ୟନ୍ତ ଏକ ସ୍ୱଚ୍ଛତା ଅଭିଯାନର ଆୟୋଜନ କରିବାକୁ ଯାଉଛନ୍ତି। ଏହି କାର୍ଯ୍ୟକ୍ରମରେ ଭାରତୀୟ ଭୂବୈଜ୍ଞାନିକ ସର୍ବେକ୍ଷଣ ଏବଂ ଭାରତୀୟ ପ୍ରତ୍ନତାତ୍ତ୍ୱିକ ସର୍ବେକ୍ଷଣର ଅଧିକାରୀ କର୍ମଚାରୀ ସଫେଇ କରିବେ। ଉପସ୍ଥିତ ପର୍ଯ୍ୟଟକ ଏବଂ ସର୍ବସାଧାରଣ ମଧ୍ୟ ଏହି ସଫେଇ କାର୍ଯ୍ୟକ୍ରମ ରେ ଅଂଶ ଗ୍ରହଣ କରି ପାରିବେ। ଭୁବନେଶ୍ବର ର ମାନନୀୟା ସାଂସଦ ଶ୍ରୀମତୀ ଅପରାଜିତା ଷଡ଼ଙ୍ଗୀ ମହୋଦୟାଙ୍କୁ ଏହି ସ୍ୱଚ୍ଛତା ହି ସେବା କାର୍ଯ୍ୟକ୍ରମରେ ଅଂଶଗ୍ରହଣ କରିବା ନିମନ୍ତେ ପ୍ରସ୍ତାବ ଦିଆଯାଇଛି। ଏଥି ସହ ଭାରତ ସ୍କାଉଟ ଓ ଗାଇଡର ସଦସ୍ୟ, ଏନସିସିର ସଦସ୍ୟ, ସ୍ଥାନୀୟ ବାସିନ୍ଦା, ସ୍ଥାନୀୟ ବ୍ୟବସାୟୀ ଏବଂ ପର୍ଯ୍ୟଟକ ମାନଙ୍କୁ ଏହି କାର୍ଯ୍ୟକ୍ରମ "ସ୍ୱଚ୍ଛତା ନିମନ୍ତେ ଶ୍ରମଦାନ, ଏକ ତାରିଖ ଏକ ଘଣ୍ଟା "କୁ ସଫଳ କରିବା ନିମନ୍ତେ ଆହ୍ବାନ କରା ଯାଉଛି।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତ ସରକାର ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡ଼ିକୁ ଏପର୍ଯ୍ୟନ୍ତ ୧୭.୪୯ କୋଟିରୁ ଅଧିକ ଟିକା ଡୋଜ ବିନାମୂଲ୍ୟରେ ପ୍ରଦାନ କରିଛନ୍ତି
ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡ଼ିକ ନିକଟରେ ୮୪ ଲକ୍ଷରୁ ଅଧିକ ଡୋଜ ଟିକାକରଣ ପାଇଁ ଉପଲବ୍ଧ ଅଛି
ଆଗାମୀ ତିନି ଦିନରେ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡ଼ିକୁ ୫୩ ଲକ୍ଷରୁ ଅଧିକ ଡୋଜ ଅତିରିକ୍ତ ଟିକା ପ୍ରଦାନ କରାଯିବ
ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡ଼ିକ ସହାୟତାରେ ଭାରତ ସରକାର ‘ସର୍ବାଙ୍ଗୀନ ସରକାର’ ଆଭିମୁଖ୍ୟ ନେଇ କୋଭିଡ-୧୯ ମହାମାରୀ ବିରୋଧୀ ଲଢେଇରେ ନେତୃତ୍ୱ ନେଉଛନ୍ତି । ପରୀକ୍ଷଣ, ଟ୍ରେସିଂ, ଚିକିତ୍ସା ଓ କୋଭିଡ ନିୟମାବଳୀ ପାଳନ ଆଦି ସହ ଟିକାକରଣ ମହାମାରୀ ନିୟନ୍ତ୍ରଣ ଓ ପ୍ରବନ୍ଧନ ପାଇଁ ଭାରତ ସରକାରଙ୍କ ପଂଚ ସୂତ୍ରୀ ରଣନୀତିର ଅଭିନ୍ନ ଅଙ୍ଗ ।
କୋଭିଡ-୧୯ ଟୀକାକରଣର ଉଦାର ଓ ତ୍ୱରିତ ତୃତୀୟ ପର୍ଯ୍ୟାୟ ରଣନୀତି ମଇ ୧,୨୦୨୧ରୁ ଆରମ୍ଭ ହୋଇଛି । ନୂତନ ଯୋଗ୍ୟ ଜନସଂଖ୍ୟା ସମୂହ ପାଇଁ ଟିକାକରଣ ପଞ୍ଜିକରଣ ଏପ୍ରିଲ ୨୮ରୁ ଆରମ୍ଭ ହୋଇଛି । ସମ୍ଭାବ୍ୟ ହିତାଧିକାରୀମାନେ ସିଧାସଳଖ କୋୱିନ ପୋର୍ଟାଲ  କିମ୍ବା ଆରୋଗ୍ୟ ସେତୁ ଆପ୍ରେ ପଞ୍ଜିକରଣ କରିପାରିବେ ।
ଭାରତ ସରକାର ଏପର୍ଯ୍ୟନ୍ତ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡ଼ିକୁ ବିନାମୂଲ୍ୟରେ ୧୭.୪୯ କୋଟିରୁ ଅଧିକ  ଟିକା ଡୋଜ ପ୍ରଦାନ କରି ସାରିଲେଣି । ଆଜି ସକାଳ ୮ଟା ପର୍ଯ୍ୟନ୍ତ ହସ୍ତଗତ ତଥ୍ୟ ଅନୁଯାୟୀ ଏଥିରୁ ସମୁଦାୟ ୧୬,୬୫,୪୯,୫୮୩ ଡୋଜ  ପ୍ରଦାନ କରାଯାଇଛି ।
ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡ଼ିକ ନିକଟରେ ୮୪ ଲକ୍ଷରୁ ଅଧିକ  ଡୋଜ ଟିକାକରଣ ପାଇଁ ଉପଲବ୍ଧ ଅଛି । କିଛି ରାଜ୍ୟ ଯୋଗାଣ ତୁଳନାରେ ଅଧିକ ଟୀକା ଉପଯୋଗ  ହୋଇଥିବା ଦର୍ଶାଇଛନ୍ତି । ତେବେ ସେମାନେ ସଶସ୍ତ୍ର ସେନାକୁ ଯୋଗାଇ ଦିଆଯାଇଥିବା ଟିକା ହିସାବକୁ ନେଇ ନାହାନ୍ତି ।
ଏହାସହିତ, ଆଗାମୀ ତିନ ଦିନ ମଧ୍ୟରେ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡ଼ିକୁ ଅତିରିକ୍ତ ୫୩ ଲକ୍ଷ  ଟିକା ଡୋଜ ପ୍ରଦାନ କରାଯିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତାଙ୍କର ମୋଧେରା ଗସ୍ତ ସଂକ୍ରାନ୍ତରେ ନାଗରିକଙ୍କ ମନ୍ତବ୍ୟର ଉତ୍ତର ରଖିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମୋଧେରା ଗସ୍ତ ସଂକ୍ରାନ୍ତରେ ନାଗରିକଙ୍କ ମନ୍ତବ୍ୟର ଉତ୍ତର ଦେଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
ମୋଧେରା ୨୪ ଘଣ୍ଟିଆ ସୌର ଚାଳିତ ଗ୍ରାମ ଭାବେ ଘୋଷିତ ହୋଇଛି:
“ମୁଁ ତୁମର ଖୁସି କଳ୍ପନା କରିପାରୁଛି । ମୋଧେରା ଇତିହାସ ରଚନା କରିଛି ।”
ମୋଧେରାର ସୂର୍ଯ୍ୟ ମନ୍ଦିର ଉପରେ
“ମୁଁ ଏହା ଦେଖି ଖୁସି ଅଟେ । ମୁଁ ମଧ୍ୟ ଦେଖିଲି ତୁମେ ତୁମର ଭ୍ରମଣରେ ଏକ ସୂତ୍ର ବାହାର କରିଛ । ଭାରତର ଐତିହାସିକ ଏବଂ ପର୍ଯ୍ୟଟନ ସ୍ଥାନଗୁଡିକୁ ଲୋକପ୍ରିୟ କରିବା ପାଇଁ ଭଲ ଉପାୟ ।”
HS
(
ରାଷ୍ଟ୍ରପତିଙ୍କ ସଚିବାଳୟ
ପାଞ୍ଚଟି ଦେଶର ରାଷ୍ଟ୍ରଦୂତ ଭିଡିଓ କନଫରେନ୍ସ ମାଧ୍ୟମରେ ରାଷ୍ଟ୍ରପତିଙ୍କୁ ପ୍ରଦାନ କଲେ ପରିଚୟପତ୍ର
ଆଜି  ରାଷ୍ଟ୍ରପତି ଶ୍ରୀ ରାମ ନାଥ କୋବିନ୍ଦ ଏଲ ସାଲଭାଡୋର, ପାନାମା, ଟ୍ୟୁନିସିଆ, ବ୍ରିଟେନ ଏବଂ ଆର୍ଜେଣ୍ଟିନାର ରାଷ୍ଟ୍ରଦୂତ / ଉଚ୍ଚାୟୁକ୍ତଙ୍କ ପରିଚୟପତ୍ର ଗ୍ରହଣ କରିଛନ୍ତି । ଯେଉଁମାନେ ପରିଚୟପତ୍ର ଉପସ୍ଥାପନ କରିଥିଲେ ସେମାନ ହେଲେ :
1. ମହାମହିମ ଶ୍ରୀ ଗୁଏଲର୍ମୋ ରୁବିଓ ଫୁନ୍ସ, ସାଲଭାଡୋର ରାଷ୍ଟ୍ରଦୂତ
2. ମହାମହିମ ଶ୍ରୀମତୀ ୟାସିଲ ଏଲିନ୍ସ ବୁରିଲୋ ରିଭେରା, ପାନାମା ରାଷ୍ଟ୍ରଦୂତ
3. ମହାମହିମ ଶ୍ରୀମତୀ ହାୟେତ ତଲବି, ଟ୍ୟୁନିସିଆ ରାଷ୍ଟ୍ରଦୂତ
4. ମହାମହିମ ଶ୍ରୀ ଆଲେକ୍ସ ଏଲିସ, ବ୍ରିଟେନ ଉଚ୍ଚାୟୁକ୍ତ
5. ମହାମହିମ ଶ୍ରୀ ହୁଗୋ ଜାଭିଏର ଗୋବି, ଆର୍ଜେଣ୍ଟିନା ରାଷ୍ଟ୍ରଦୂତ
ଏହି ଅବସରରେ ନିଜର ସମ୍ବୋଧନ କାଳରେ ରାଷ୍ଟ୍ରଦୂତମାନଙ୍କୁ ସେମାନଙ୍କ ନିଯୁକ୍ତି ପାଇଁ ରାଷ୍ଟ୍ରପତି ଶୁଭକାମନା ଜଣାଇଥିଲେ । ସେ କହିଥିଲେ ଯେ, ଏହି ପାଞ୍ଚଟି ଦେଶ ସହିତ ଭାରତ ତାହାର ବନ୍ଧୁତ୍ୱପୂର୍ଣ୍ଣ ସମ୍ପର୍କକୁ ଉପଭୋଗ କରୁଛି ଏବଂ ଶାନ୍ତି ଓ ସମୃଦ୍ଧିର ଏକ ସାଧାରଣ ଦୃଷ୍ଟିକୋଣରେ ଆମର ସମ୍ପର୍କ ଗଭୀର ଭାବରେ ଗଢି ଉଠିଛି । ଜାତିସଂଘ ସୁରକ୍ଷା ପରିଷଦର 2021-22 କାର୍ଯ୍ୟକାଳ ପାଇଁ ଅସ୍ଥାୟୀ ଆସନ ପାଇଁ ଭାରତର ପ୍ରାର୍ଥୀତ୍ଵକୁ ସମର୍ଥନ ଜଣାଇଥିବାରୁ ରାଷ୍ଟ୍ରପତି ସେମାନଙ୍କ ସରକାରଙ୍କୁ ଧନ୍ୟବାଦ ଜଣାଇଥିଲେ ।
ରାଷ୍ଟ୍ରପତି କୋବିନ୍ଦ କହିଥିଲେ ଯେ, ଆମର ସାମୂହିକ ସ୍ୱାସ୍ଥ୍ୟ ଏବଂ ଅର୍ଥନୈତିକ ସ୍ଥିରତାକୁ ସୁନିଶ୍ଚିତ କରିବା ପାଇଁ କୋଭିଡ-19 ଉପରେ ଏକ ନିର୍ଣ୍ଣାୟକ ତଥା ସମନ୍ୱିତ ପ୍ରତିକ୍ରିୟା ସୃଷ୍ଟି କରିବା ଦିଗରେ ବିଶ୍ୱର ପ୍ରଚେଷ୍ଟାରେ ଭାରତ ସବୁଠାରୁ ଆଗରେ ରହିଛି । ସେ ଆହୁରି କହିଥିଲେ ଯେ, ଭାରତ ସରକାରଙ୍କ ଟୀକାକରଣ ମୈତ୍ରୀ ପଦକ୍ଷେପ ଅନୁଯାୟୀ ଭାରତରେ ପ୍ରସ୍ତୁତ ଟୀକା ଅନେକ ଦେଶରେ ପହଞ୍ଚିସାରିଛି, ଯାହା “ଫାର୍ମାସି ଅଫ୍ ୱାର୍ଲ୍ଡ” ଭାବରେ ଆମର ପ୍ରତିଷ୍ଠାକୁ ପୁଣି ମଜବୁତ କରିପାରିଛି ।
ଭାରତ ସହିତ ଥିବା ସେମାନଙ୍କ ଦେଶର ଦୃଢ ସହଭାଗୀତା ଏବଂ ଭାରତ ସହ ସମ୍ପର୍କକୁ ମଜବୁତ କରିବା ପାଇଁ ସେମାନଙ୍କ ନେତୃତ୍ୱର ପ୍ରତିବଦ୍ଧତାକୁ ବକ୍ତବ୍ୟ କାଳରେ ରାଷ୍ଟ୍ରଦୂତମାନେ ସୂଚିତ କରିଥିଲେ । ଅନ୍ତର୍ଜାତୀୟ ସମୁଦାୟକୁ କୋଭିଡ-19 ଟୀକା ଯୋଗାଇବାରେ ଭାରତର ଉଦ୍ୟମକୁ ମଧ୍ୟ ପ୍ରଶଂସା କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜୁନ ୩୦ତାରିଖ ଦିନ ଉଦ୍ୟମୀ ଭାରତ କାର୍ଯ୍ୟକ୍ରମରେ ଯୋଗଦେବେ ପ୍ରଧାନମନ୍ତ୍ରୀ
ଏମ୍ଏସ୍ଏମ୍ଇ କ୍ଷେତ୍ରକୁ ଆଗକୁ ବଢାଇବା ପାଇଁ ପ୍ରଧାନମନ୍ତ୍ରୀ ନେବେ ପ୍ରମୁଖ ପଦକ୍ଷେପ
ପ୍ରଧାନମନ୍ତ୍ରୀ ଏମ୍ଏସ୍ଏମଇ ଦକ୍ଷତା ବୃଦ୍ଧି ପାଇଁ ଆରମ୍ଭ କରିବେ ଏମ୍ଏସ୍ଏମ୍ଇର ଉତ୍ଥାନ ଓ ଅଗ୍ରଗତି ଯୋଜନା 
ସାମର୍ଥ୍ୟ ବୃଦ୍ଧି ଓ ପ୍ରଥମ ଥର ରପ୍ତାନୀକାରୀ  ଯୋଜନା ଓ ପ୍ରଧାନମନ୍ତ୍ରୀଙ୍କ ନୂତନ ରୋଜଗାର ସୃଷ୍ଟି କାର୍ଯ୍ୟକ୍ରମ 
ପ୍ରଧାନମନ୍ତ୍ରୀ ପିଏମ୍ଇଜିପି ହିତାଧିକାରୀଙ୍କୁ ଡିଜିଟାଲ ଜରିଆରେ କରିବେ ସୁବିଧା ହସ୍ତାନ୍ତର
ପ୍ରଧାନମନ୍ତ୍ରୀ ଏମ୍ଏସ୍ଏମ୍ଇ ଆଇଡିଆ ହକାଥନ, ୨୦୨୨ର ଫଳାଫଳ ଘୋଷଣା କରିବା ସହ ଜାତୀୟ ଏମ୍ଏସଏମଇ ପୁରସ୍କାର, ୨୦୨୨ ମଧ୍ୟ ପ୍ରଦାନ କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜୁନ, ୩୦, ୨୦୨୨ ପୂର୍ବାହ୍ନ ପ୍ରାୟ ସାଢେ ଦଶଟାବେଳେ, ନୂଆଦିଲ୍ଲୀର ବିଜ୍ଞାନ ଭବନଠାରେ ‘ଉଦ୍ୟମୀ ଭାରତ’ କାର୍ଯ୍ୟକ୍ରମରେ ଅଂଶଗ୍ରହଣ କରିବେ । ଏହି ଅବସରରେ ପ୍ରଧାନମନ୍ତ୍ରୀ ଏମ୍ଏସ୍ଏମ୍ଇ କାର୍ଯ୍ୟକ୍ରମ ସାମର୍ଥ୍ୟ ବୃଦ୍ଧି  ଯୋଜନା, ପ୍ରଥମ ଥର ନିମନ୍ତେ ଏମ୍ଏସ୍ଏମ୍ଇ ରପ୍ତାନୀକରୀଙ୍କ ସାମର୍ଥ୍ୟ ଗଠନ  ଯୋଜନା ଓ ପ୍ରଧାନମନ୍ତ୍ରୀ ନିଯୁକ୍ତି ସୁଯୋଗ ସୃଷ୍ଟି କାର୍ଯ୍ୟକ୍ରମ ର ନୂତନ ମୌଳିକ ନୀତିର କାର୍ଯ୍ୟକ୍ରମ ମଧ୍ୟ ଆରମ୍ଭ କରିବେ । ପ୍ରଧାନମନ୍ତ୍ରୀ ମଧ୍ୟ ୨୦୨୨-୨୩ ପାଇଁ ପିଏମ୍ଇଜିପି ହିତାଧିକାରୀ ସହାୟତା ଡିଜିଟାଲ ମାଧ୍ୟମରେ ହସ୍ତାନ୍ତର କରିବେ ଓ ୨୦୨୨ ଏମ୍ଏସ୍ଏମଇ ଆଇଡିଆ ହକାଥନର ଫଳାଫଳ ମଧ୍ୟ ଘୋଷଣା କରିବେ । ସେ ମଧ୍ୟ ୨୦୨୨ ଜାତୀୟ ଏମଏସଏମଇ ପୁରସ୍କାର ବିତରଣ କରିବା ସହ ଆତ୍ମନିର୍ଭର ଭାରତ ପାଣ୍ଠି ଅଧୀନରେ ୭୫ ଏମ୍ଏସ୍ଏମ୍ଇଙ୍କୁ ଡିଜିଟାଲ ଇକ୍ୟୁଟି ପ୍ରମାଣପତ୍ର ମଧ୍ୟ ପ୍ରଦାନ କରିବେ ।
ଉଦ୍ୟମୀ ଭାରତ ହେଉଛି ସରକାରଙ୍କ ଏମ୍ଏସ୍ଏମ୍ଇ ସଶକ୍ତିକରଣ ପାଇଁ ନିରବଚ୍ଛିନ୍ନ ଅଙ୍ଗୀକାରବଦ୍ଧତାର ପ୍ରତିଫଳନ । ସରକାର ବିଭିନ୍ନ ସମୟରେ ମୁଦ୍ରା ଯୋଜନା, ଜରୁରୀକାଳୀନ କ୍ରେଡିଟ୍ ଲାଇନ ଗ୍ୟାରେଣ୍ଟି ଯୋଜନା, ପାରମ୍ପରିକ ଶିଳ୍ପ ପୁନରୁଦ୍ଧାର ପାଣ୍ଠି ଯୋଜନା  ଭଳି ଯୋଜନା ପ୍ରବର୍ତ୍ତନ କରି ଏମ୍ଏସ୍ଏମଇ କ୍ଷେତ୍ରକୁ ସମୟଭିତ୍ତିକ ସହାୟତା ଦେଇ ଆସୁଛନ୍ତି । ଏହା ଦେଶବ୍ୟାପୀ, କୋଟି କୋଟି ଲୋକଙ୍କୁ ବିଭିନ୍ନ ସୁବିଧା ସୁଯୋଗ ଯୋଗାଇବ ।
ପ୍ରଧାନମନ୍ତ୍ରୀ ଛଅହଜାର କୋଟି ବ୍ୟୟ ଅଟକଳରେ ଏମ୍ଏସ୍ଏମ୍ଇ ଦକ୍ଷତା ବୃଦ୍ଧି  ଯୋଜନା ଶୁଭାରମ୍ଭ କରିବେ । ଏହାର ତ୍ୱରାନ୍ୱିତ ସାମର୍ଥ୍ୟ ବୃଦ୍ଧି କରିବା ସହ ବର୍ତ୍ତମାନର ଏମ୍ଏସ୍ଏମ୍ଇ ଯୋଜନାଗୁଡିକର ମଧ୍ୟ ସାମର୍ଥ୍ୟ ବୃଦ୍ଧି କରାଯିବ । ନବନ୍ମୋଷ ବିକାଶ, ଗୁଣାତ୍ମକମାନ ବୃଦ୍ଧି କରି ନୂତନ ବ୍ୟବସାୟ ଓ ଔଦ୍ୟୋଗିକତା ବୃଦ୍ଧି, ବଜାର ପହଞ୍ଚ ବୃଦ୍ଧି, ବୈଷୟିକ ମାନବୃଦ୍ଧି କରି ଦେଶକୁ ଆତ୍ମନିର୍ଭର ପଥରେ ଆଗେଇ ନେବାକୁ ଏମ୍ଏସ୍ଏମ୍ଇକୁ ଅଧିକ ଆତ୍ମନିର୍ଭରଶୀଳ ଓ ପ୍ରତିଯୋଗିତାମୂଳକ କରିବା ପାଇଁ ଲକ୍ଷ୍ୟ ରଖାଯାଇଛି ।
ପ୍ରଥମ ଥର ଏମ୍ଏସ୍ଏମ୍ଇ ରପ୍ତାନୀକାରୀଙ୍କ ସାମର୍ଥ୍ୟ ବୃଦ୍ଧି  ଯୋଜନା ମଧ୍ୟ ପ୍ରଧାନମନ୍ତ୍ରୀ ଆରମ୍ଭ କରିବେ । ବୈଶ୍ୱିକ ବଜାର ପାଇଁ ଆନ୍ତର୍ଜାତିକ ମାନର ସାମଗ୍ରୀ ଓ ସେବା ପ୍ରଦାନ ପାଇଁ ଏହା ଉଦ୍ଦିଷ୍ଟ । ଏହା ଭାରତୀୟ ଏମ୍ଏସ୍ଏମ୍ଇ ମାନଙ୍କୁ ବୈଶ୍ୱିକ ବଜାରରେ ଅଧିକ ଅଂଶଗ୍ରହଣ ପାଇଁ ସୁଯୋଗ ଦେବ ।
ପ୍ରଧାନମନ୍ତ୍ରୀ ମଧ୍ୟ ପ୍ରଧାନମନ୍ତ୍ରୀ ରୋଜଗାର ସୃଷ୍ଟି କାର୍ଯ୍ୟକ୍ରମ ର କେତେକ ନୂତନ ନୀତି ଓ ଯୋଜନାର ମଧ୍ୟ ଶୁଭାରମ୍ଭ କରିବେ । ଏଥି ମଧ୍ୟରେ ସର୍ବାଧିକ ପ୍ରକଳ୍ପ ଅଟକଳ ପରିମାଣ ୨୫ରୁ ୫୦ଲକ୍ଷକୁ ବୃଦ୍ଧି , ସେବା କ୍ଷେତ୍ର ପାଇଁ ପରିମାଣ ୧୦ରୁ ୨୦ଲକ୍ଷକୁ ବୃଦ୍ଧି, ଆକାଂକ୍ଷିତ ଜିଲ୍ଲା ଓ ତୃତୀୟ ଲିଙ୍ଗ ଆବେଦନକାରୀ ଅଧିକ ରିହାତି ପ୍ରଦାନ ସହ ସେମାନଙ୍କର ଅନ୍ତର୍ଭୁକ୍ତୀକରଣ ଯୋଜନା ରହିଛି ।
ଏହି ଅବସରରେ ପ୍ରଧାନମନ୍ତ୍ରୀ ମଧ୍ୟ ଏମ୍ଏସ୍ଏମ୍ଇ ଆଇଡିଆ ହକାଥନ ୨୦୨୨ର ଫଳାଫଳ ଘୋଷଣା କରିବେ । ମାର୍ଚ୍ଚ ୧୦, ୨୦୨୨ରେ ଆରମ୍ଭ କରାଯାଇଥିବା ଏହି ହକାଥନ୍ ସର୍ବାଧୁନିକ ପ୍ରଯୁକ୍ତି ବିଦ୍ୟାର ଗ୍ରହଣୀୟତା ଓ ନବୋନ୍ମେଷ ଦିଗରେ ସହାୟକ ହେବ । ନବୋନ୍ମେଷକାରୀ ଆଇଡିଆକୁ ୧୫ଲକ୍ଷ ଟଙ୍କା ପର୍ଯ୍ୟନ୍ତ ସହାୟତା ପ୍ରଦାନ କରାଯିବ ।
ପ୍ରଧାନମନ୍ତ୍ରୀ ମଧ୍ୟ ୨୦୨୨ର ଜାତୀୟ ଏମ୍ଏସ୍ଏମ୍ଇ ପୁରସ୍କାର ପ୍ରଦାନ କରିବେ । ଏମ୍ଏସ୍ଏମ୍ଇର ଅବଦାନ, ରାଜ୍ୟ ଓ ଆକାଂକ୍ଷିତ ଜିଲ୍ଲା ଓ ବ୍ୟାଙ୍କଗୁଡିକର ସାଫଲ୍ୟ ଇତ୍ୟାଦି ନିମନ୍ତେ ଏହି ପୁରସ୍କାର ପ୍ରଦାନ କରାଯାଇଥାଏ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଜୟପୁରର ‘ପତ୍ରିକା ଗେଟ୍’ ଉଦ୍ଘାଟନ କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି  ଦିନ 11ଟା ବେଳେ ଜୟପୁରର ପତ୍ରିକା ଗେଟ୍କୁ ଭିଡିଓ କନ୍ଫରେନ୍ସିଂ ବ୍ୟବସ୍ଥାରେ ଉଦ୍ଘାଟନ କରିବାର କାର୍ଯ୍ୟକ୍ରମ ରହିଛି । ଏହି ଆଇକନିକ୍ ଗେଟ୍କୁ ପତ୍ରିକା ଖବରକାଗଜ ଗୋଷ୍ଠୀ ଜୟପୁରର ଜବାହାରଲାଲ ନେହେରୁ ମାର୍ଗରେ ତିଆରି କରିଛି ।
ପତ୍ରିକା ଗୋଷ୍ଠୀର ଅଧ୍ୟକ୍ଷଙ୍କ ଦ୍ୱାରା ଲିଖିତ ଦୁଇଖଣ୍ଡ ପୁସ୍ତକ ଏହି ଅବସରରେ ପ୍ରଧାନମନ୍ତ୍ରୀଙ୍କ ଦ୍ୱାରା ଉନ୍ମୋଚିତ ହେବାର ଅଛି । ଏହି କାର୍ଯ୍ୟକ୍ରମକୁ ଦୂରଦର୍ଶନ ପକ୍ଷରୁ ସିଧା ପ୍ରସାରଣ ମଧ୍ୟ କରାଯିବ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ପରିଚାଳନା ପାଇଁ ଦେଶରେ ଆବଶ୍ୟକ ଚିକିତ୍ସା ସୁବିଧା ଓ ସ୍ୱାସ୍ଥ୍ୟ ଭିତ୍ତିଭୂମି ବ୍ୟବସ୍ଥା
କୋଭିଡ-19ର ପରିଚାଳନା ପାଇଁ ଦେଶରେ ଆବଶ୍ୟକ ଚିକିତ୍ସା ସୁବିଧା ଓ ସ୍ୱାସ୍ଥ୍ୟ ଭିତ୍ତିଭୂମି ସୃଷ୍ଟି କରାଯାଇଛି । ସର୍ବ ସାଧାରଣଙ୍କ ପାଇଁ ଉଦ୍ଦିଷ୍ଟ ସମର୍ପିତ କୋଭିଡ ସ୍ୱାସ୍ଥ୍ୟସେବା ବ୍ୟବସ୍ଥାକୁ ତିନି ଶ୍ରେଣୀରେ ନିମ୍ନମତେ ବିଭକ୍ତ କରାଯାଇଛି ।
ପ୍ରଥମ ଶ୍ରେଣୀରେ ରହିଛି ଉତ୍ସର୍ଗୀକୃତ କୋଭିଡ-19 ହସପିଟାଲ ବା ଡିସିଏଚ । ଏଠାରେ ଗୁରୁତ୍ୱର କରୋନା ସଂକ୍ରମିତଙ୍କୁ ରଖି ପୂର୍ଣ୍ଣାଙ୍ଗ ଚିକିତ୍ସା ଓ ସେବାଯତ୍ନ ଯୋଗାଇ ଦେବାର ବ୍ୟବସ୍ଥା କରାଯାଇଛି । ଏଥିରେ ସଂପୂର୍ଣ୍ଣ ସୁବିଧା ସୁଯୋଗ ଥିବା ଆଇସିୟୁ, ଭେଂଟିଲେଟର ଓ ଅକ୍ସିଜେନ ବ୍ୟବସ୍ଥା ଥିବା ବେଡ ରହିଛି । ଏହି ହସପିଟାଲରେ ସନ୍ଦିଗ୍ଧ ଓ ସଂକ୍ରମିତ ପ୍ରମାଣିତ କରୋନା ରୋଗୀଙ୍କ ପାଇଁ ଦୁଇଟି ସ୍ୱତନ୍ତ୍ର ବିଭାଗ ରହିଛି । ଏହିସବୁ ହସପିଟାଲ କୋଭିଡ-19 ଆକ୍ରାନ୍ତଙ୍କ ପାଇଁ ରେଫରାଲ ହସପିଟାଲ ଭାବେ କାମ କରୁଛି ।
ଦ୍ୱିତୀୟ ଶ୍ରେଣୀରେ ରହିଛି ଉତ୍ସର୍ଗୀକୃତ କୋଭିଡ ହେଲ୍ଥ ସେଣ୍ଟର  ଏହି ବର୍ଗର ହସପିଟାଲରେ ମଧ୍ୟମ ସ୍ୱଳ୍ପ ସଂକ୍ରମିତ କୋଭିଡ ରୋଗୀଙ୍କ ଚିକିତ୍ସା ଓ ଯତ୍ନର ବ୍ୟବସ୍ଥା ରହିଛି । ଏଥିରେ ମଧ୍ୟ ଉଭୟ ସଂକ୍ରମିତ ଓ ସନ୍ଦିଗ୍ଧଙ୍କ ପାଇଁ ସ୍ୱତନ୍ତ୍ର ଇଲାକାର ବ୍ୟବସ୍ଥା କରାଯାଇଛି । ଏଠାରେ ଅକ୍ସିଜେନ ଯୋଗାଣର ସୁବିଧା ଥିବା ବେଡ ରହିଛି । ଏସବୁ ଚିକିତ୍ସା କେନ୍ଦ୍ର କୋଭିଡ ହସପିଟାଲ ବା ଡିସିଏଚ ସହ ସଂପୃକ୍ତ ।
ତୃତୀୟ ବର୍ଗରେ ରହିଛି ଉତ୍ସର୍ଗୀକୃତ କୋଭିଡ କେୟାର ସେଣ୍ଟର ବା ଡିସିସିସି । ଏହିସବୁ ସେଣ୍ଟରରେ ସ୍ୱଳ୍ପରୁ ଅତିସ୍ୱଳ୍ପ ସଂକ୍ରମିତ ରୋଗୀଙ୍କ ସେବା ଯତ୍ନ ଓ ଚିକିତ୍ସା ପାଇଁ ଉଦ୍ଦିଷ୍ଟ । ମୁଖ୍ୟତଃ ସନ୍ଦିଗ୍ଧ ସଂକ୍ରମିତଙ୍କ ପାଇଁ ଏଠାରେ ପରୀକ୍ଷା ଓ ଚିକିତ୍ସାର ବ୍ୟବସ୍ଥା ରହିଛି । ଏସବୁ ଅସ୍ଥାୟୀ ହସପିଟାଲ ଏବଂ ରାଜ୍ୟ ସରକାରମାନେ ସ୍ୱତନ୍ତ୍ର ଆବଶ୍ୟକତା ପୂରଣ କରିବାକୁ ଏସବୁ ଖୋଲିଛନ୍ତି । ବିଭିନ୍ନ ହଷ୍ଟେଲ, ସ୍କୁଲ, ଷ୍ଟାଡିୟମ, ଲଜ ଆଦିରେ ଏହି ଅସ୍ଥାୟୀ ହସପିଟାଲ ନିର୍ମିତ । ଏଥିରେ ମଧ୍ୟ ଉଭୟ ସନ୍ଦିଗ୍ଧ ଓ ସଂକ୍ରମିତ ରୋଗୀଙ୍କ ପାଇଁ ଭିନ୍ନ ଭିନ୍ନ ଚିକିତ୍ସା ଅଂଚଳର ବ୍ୟବସ୍ଥା ରହିଛି । ଏହିସବୁ ଡିସିସିସି ଗୋଟିଏ ଗୋଟିଏ କୋଭିଡ ହସପିଟାଲ ଓ କୋଭିଡ ହସପିଟାଲ ସହ ସନ୍ଦିଗ୍ଧ । ରେଫରାଲ ପାଇଁ ଏସବୁ କେନ୍ଦ୍ର ଉପର ଦୁଇ ହସପିଟାଲର ପରାମର୍ଶ ନେଇ କାମ କରିବେ ।
ମେ’ 10 ସୁଦ୍ଧା ଦେଶର 483 ଜିଲ୍ଲାରେ 7740 ଏଭଳି ହସପିଟାଲ, ଚିକିତ୍ସାକେନ୍ଦ୍ର ଓ ସ୍ୱାସ୍ଥ୍ୟ ଭିତ୍ତିଭୂମି ନିର୍ମିତ ହୋଇଛି । ଉଭୟ ରାଜ୍ୟ ଓ କେନ୍ଦ୍ର ସରକାରଙ୍କର ଏଥିରେ ଅବଦାନ ରହିଛି । ଏଥିରେ ମୋଟ 656769 ଆଇସୋଲେସନ ବେଡ, ସଂକ୍ରମିତଙ୍କ ପାଇଁ 305567 ବେଡ, ସନ୍ଦିଗ୍ଧ ରୋଗୀଙ୍କ ପାଇଁ 351204 ବେଡ, 99492 ଅକ୍ସିଜେନ ଯୋଗାଣ ସୁବିଧା ଥିବା ବେଡ, 1696 ଅକ୍ସିଜେନ ମେନିଫୋଲ୍ଡ ସୁବିଧା ଓ 34076 ଆଇସିୟୁ ବେଡ ରହିଛି ।
ନିଜ ଅଂଚଳରେ ଥିବା ଏସବୁ ହସପିଟାଲର ସଂଖ୍ୟା ବେଡ ଆଇସିୟୁ ଓ ଅନ୍ୟାନ୍ୟ ସୁବିଧା ଆଦି ସଂପର୍କରେ ସବୁ ରାଜ୍ୟ ସରକାର ନିଜ ୱେବସାଇଟରେ ଏମାନଙ୍କ ସ୍ୱାର୍ଥରେ ଉଲ୍ଲେଖ କରିବାକୁ କେନ୍ଦ୍ର ସରକାର ଅନୁରୋଧ କରିଛନ୍ତି । ଏପର୍ଯ୍ୟନ୍ତ 32ଟି ରାଜ୍ୟ ଓ କେନ୍ଦ୍ର ଶାସିତ ଅଂଚଳ ଏହି ତଥ୍ୟ ୱେବସାଇଟରେ ଅପଲୋଡ କରିସାରିଲେଣି । ଅନ୍ୟମାନେ ଏ କାର୍ଯ୍ୟ ସାରିବା ଉପରେ ।
କୋଭିଡ ଟେଷ୍ଟିଂ ଦକ୍ଷତା ବୃଦ୍ଧି ପାଇଁ ଜାତୀୟ ବ୍ୟାଧି ନିୟନ୍ତ୍ରଣ କେନ୍ଦ୍ର  ନିମନ୍ତେ ଅତ୍ୟାବଶ୍ୟକ ମେସିନ କ୍ରୟ ସଂକ୍ରାନ୍ତ ଏକ ପ୍ରସ୍ତାବ ଅନୁମୋଦିତ ହୋଇଛି । ଏନସିଡିସିରେ ଇତିମଧ୍ୟରେ କୋବାସ 6500 ଟେଷ୍ଟିଂ ମେସିନ ସଫଳତାର ସହ ସ୍ଥାପନ କରାଯାଇଛି । ଏଥିରେ ଦିଲ୍ଲୀ, ଜାତୀୟ ରାଜଧାନୀ କ୍ଷେତ୍ର, ଲଦାଖ, ଜମ୍ମୁ ଓ କଶ୍ମୀର ସମେତ ବିଭିନ୍ନ ରାଜ୍ୟ, କେନ୍ଦ୍ର ଶାସିତ ଅଂଚଳର ନମୁନା ପରୀକ୍ଷା କରାଯାଉଛି । ଏବେ ଏନସିଡିସିର ଦୈନିକ ଟେଷ୍ଟିଂ ଦକ୍ଷତା 300 ରୁ 350 ରହିଛି । ଅତ୍ୟାଧୁନିକ କୋବାସ 6500 ମେସିନ କାର୍ଯ୍ୟକ୍ଷମ ହେବାପରେ 24 ଘଂଟାରେ 1200 ସ୍ୱାବ  ପରୀକ୍ଷା ହୋଇ ପାରିବ ।
ଏପର୍ଯ୍ୟନ୍ତ ସମଗ୍ର ଦେଶରେ 19,357 ଜଣ କରୋନା ସଂକ୍ରମିତ ଆରୋଗ୍ୟ ଲାଭ କରିଛନ୍ତି । ଗତ ୨୪24 ଘଂଟା ମଧ୍ୟରେ 1511 ରୋଗୀ ସୃଷ୍ଟି ହୋଇଥିଲେ । ଏହା ଫଳରେ ମୋଟ ଆରୋଗ୍ୟ ହାର 30.76%ରେ ପହଁଚିଛି । ଦେଶରେ ଏବେ ମୋଟ କରୋନା ଆକ୍ରାନ୍ତ ଙ୍କ ସଂଖ୍ୟା 62,939 ଜଣ । ଗତକାଲି ଠାରୁ ଏହି ସଂଖ୍ୟା 3277 ବଢିଛି ।
କୋଭିଡ-19 ସଂକ୍ରାନ୍ତ ନିର୍ଭୁଲ ଓ ସରକାରୀ ତଥ୍ୟ ପାଇଁ https://www.mohfw.gov.in/
ଏବଂ @MoHFW_INDIA ଭିଜିଟ କରିବାକୁ ପରାମର୍ଶ ଦିଆଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆନୁଷଙ୍ଗିକ କ୍ଷେତ୍ରରେ ବଜେଟର ସଠିକ ବିନିଯୋଗ ପାଇଁ ଫେବୃୟାରୀ ଆରୀ 16 ରେ ୱେବିନାରକୁ ଉଦବୋଧନ କରିବେ ପ୍ରଧାନମନ୍ତ୍ରୀ
ଆନୁଷଙ୍ଗିକ କ୍ଷେତ୍ରରେ 2021-22 ର ବଜେଟକୁ ସଠିକ୍ ଭାବେ ବିନିଯୋଗ କରିବା ସମ୍ପର୍କରେ ରୋଡମ୍ୟାପ ପ୍ରସ୍ତୁତି ଉପରେ ଆଲୋଚନା ସକାଶେ 16 ଫେବୃଆରୀ 2021 ଅପରାହ୍ଣ 4ଟା ବେଳେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଏକ ୱେବିନାରକୁ ଉଦବୋଧନ କରିବେ ।
ୱେବିନାର ସମ୍ପର୍କରେ
ୱେବିନାରରେ 2ଶହରୁ ଅଧିକ ପ୍ୟାନେଲିଷ୍ଟ ଯୋଗ ଦେବେ । ସେମାନଙ୍କ ମଧ୍ୟରେ ପ୍ରମୁଖ ଆଥିକ ସଂସ୍ଥା, ଠିକା ସଂସ୍ଥା, ବିଶେଷଜ୍ଞ କମିଟିର ପ୍ରତିନିଧି ରହିବେ । ଅତ୍ୟାଧୁନିକ ପ୍ରଯୁକ୍ତି ବିଦ୍ୟା ଆଧାରରେ ଭିତ୍ତିଭୂମି କ୍ଷେତ୍ରରେ ବିକାଶ ନେଇ ପ୍ୟାନେଲିଷ୍ଟ ମାନେ ସେମାନଙ୍କ ମତ ରଖିବେ । ଏ କ୍ଷେତ୍ରରେ କିପରି ଅଧିକ ନିବେଶ ଆସିବ ସେ ନେଇ ମଧ୍ୟ ମତ ଉପସ୍ଥାପନ କରିବେ ।
ଏହାପରେ ୱେବିନାରରେ ଦୁଇଟି ପର୍ଯ୍ୟାୟ ରହିବ । ବିଭିନ୍ନ ମନ୍ତ୍ରାଳୟର ବରିଷ୍ଠ ଅଧିକାରୀମାନେ ଆଲୋଚନାରେ ଅଂଶ ଗ୍ରହଣ କରିବେ । ଏହାପରେ ବଜେଟ ଦୃଷ୍ଟିକୋଣରେ ବିଭିନ୍ନ ପ୍ରକଳ୍ପକୁ ତ୍ୱରାନ୍ୱିତ କରିବା ସକାଶେ ବିଭିନ୍ନ କ୍ଷେତ୍ରର ବିଶେଷଜ୍ଞ ମତ ରଖିବେ ଏବଂ ଏକ ରୋଡମ୍ୟାପ ପ୍ରସ୍ତୁତ ହେବ । ରଣକୌଶଳ ପ୍ରସ୍ତୁତ କରିବାକୁ ବିଭିନ୍ନ ଅଂଶୀଦାରଙ୍କ ସହ ମତ ବିନିମୟର କାର୍ଯ୍ୟକ୍ରମ ମଧ୍ୟ ରହିଛି ।